Görüşməyə
Könlüm pasıbandı səri-kuyində,
Səni arzulayır, yar, görüşməyə.
Gecə-gündüz fikri-xəyalım budur,
Çox çəkirəm intizar görüşməyə.

Xaliqi-ləmyəzəl eyləyə nüsrət,
Gəzə ortalıqda şirin məhəbbət.
Açıla nabahar, biz çəkə ləzzət,
Gətirə bağçalar bar görüşməyə.

Aşıq Musa deyər ay nuri-didar,
Məhəbbət aləmi canda var havar.
Qəlbim yada salıb eyləyir qubar,
Ümidim bir haqqa var görüşməyə.

Qoşmalar